*A*) Ordinatio praesentis Capituli generalis anni Domini 1534. *Diffinitores* de **Cistercio**, s. th. pr., de Bonoportu, de Pietate, de Buxeria, de Barberio, monasteriorum abbates ; loco domini de **Firmitate**, de Roseriis, s. th. pr., de Bullencuria, de Bullione, de Ellancio, de Leziniis, monasteriorum abbates ; de **Pontigniaco**, de Bonoradio, de Quinciaco, de Palatio, de Valleclara, monasteriorum abbates ; de **Claravalle**, de Ursicampo, de Frigidomonte, de Aureavalle, de Bonofonte, monasteriorum abbates ; loco domini de **Morimundo**, de Caroloco, s. th. pr., de Bellavalle, de Belloloco, de Cheminione, de Charmeya, monasteriorum abbates. *Notarii abbates* : de Septem fontibus, de Iardineto, monasteriorum abbates. *Confessores* : de Bullencuria, de Pietate, de Charmeya, monasteriorum abbates. *Receptores excusationum* : de Bonoportu, de Ellancio, de Insula Barrensi, monasteriorum abbates. *Magistri caeremoniarum* : de Claravalle, de Bonoradio, de Frigidomonte, monasteriorum abbates ; et prior ac subprior Cistercii. *Promotor causarum* : provisor collegii S. Bernardi, s. th. pr. *Portarius diffinitorii* : magister Ioannes Bartholomeus, s. th. pr. *Auditores computationum* : de Aceyo, de Ioyaco, monasteriorum abbates, et quos voluerit Rmus deputare. *Notarii ad pedes* : fratres Philibertus de Divione, Ioannes de Divione, Cistercii professi. * * * *B*) Numerus abbatum Capituli generalis huius praesentis anni 1534. — Rmus D. N. abbas Cistercii, s. th. pr., D. de Pontigniaco, D. de Claravalle, de Roseriis, s. th. pr., de Caroloco, s. th. pr., de Bonoradio, de Ursicampo, de Pietate, de Bonoportu, de Iardineto, de Septem fontibus, de Frigidomonte, de Belloloco, de Aceyo, de Bullione, de Bullencuria, de Ioyaco, de Bellavalle, de Quinciaco, de Bonofonte, de Aureavalle, de Valleclara, de Ellancio, de Barbereyo, de Buxeria, de Palatio, de Charmeya, de Cheminione, de Leziniis, de Insula Barrensi. * * * Anno Domini millesimo quingentesimo tricesimo quarto, quarta mensis maii, in Capitulo generali apud Cistercium celebrato, statuta sunt et diffinita quae sequuntur. ORATIONES 1.  Pro sanctissimo, … etc. 2.  Praeterea pro serenissimo … etc. 3.  Insuper pro burgensibus … etc. 4.  Ceterum pro pace … etc. 5.  Demum pro felicis … etc. DIFFINITIONES GENERALES 6.  Nos, frater Guillermus, … *etc.* et est talis : Cum totus Ordo noster … *etc.* necnon in summa 7026 libr. 2 solid. 2 denar. pro resta computationum generalis Capituli praesentis anni Domini 1534, etc. 7.  Diffinitiones in novissimo generali Capitulo factas, anno Domini 1533, duodecima mensis maii, praesens generale Capitulum ratificat, approbat et confirmat, in plenaria, *etc.* 8.  Quoniam sine perseverantia, virtutum omnium custode, placere Deo non possumus, qui in die tribulationis remittit peccata, et protector est omnibus requirentibus se in veritate, praesens generale Capitulum paternae charitatis affectu desolati Ordinis afflictioni, quantum potest providae consolationis remedia praestare desiderans, et in solius Dei protectione confidens, qui consolatur omnes in tribulatione sua, et non despicit preces pupilli, neque viduam, si loquelam gemitus effundat, diffinitionem de particularibus precibus per universum Ordinem in singulis dicti Ordinis monasteriis ad Deum fundendis, in novissimo generali Capitulo factam usque ad aliam sui dispositionem, perseverent et praecipit observari, utque Deus, in cuius manu cor regis est, moveat pietatem eius, et innotescant apud Deum in omni oratione et obsecratione petitiones nostrae, collectam *Quaesumus, Domine, ut famulus tuus Rex noster*, etc. missis quae singulis hebdomadis pro tribulatione Ecclesiae celebrari ordinatae sunt, adiici et pro christianissimi domini nostri regis, suique sanguinis generosissimi prosperitate dici et decantari diffinit et ordinat, in plenaria, *etc.* 9.  Cum praesens generale Capitulum ordinaverit quod omnes et singuli abbates, pro certis et rationabilibus causis, in proximo generali Capitulo habeant comparere, alias ex nunc prout ex tunc, declarat ipsos poenis in *Benedictina* contentis esse mulctandos et puniendos, et quia praedicto anno idem fuerat ordinatum, et ad praesens generale Capitulum abbates citati non comparuerunt, omnes tales non excusatos easdem poenas incurrisse declarat taxandos ad arbitrium commissariorum generalis Capituli, in diversis mundi partibus existentium, iniungendo ipsis et omnibus absentibus, ut sub talibus poenis indissimulanter infligendis in futuro Capitulo generali compareant, in plenaria, *etc.* 10.  Ad resecandum abusum commendatariorum qui exigunt a monachis professionem, Capitulum generale prohibet omnibus monachis, ne talibus commendatariis professionem emittant, nisi prius constiterit Capitulo generali, aut patribus immediatis id expresse esse in praedictis bullis explicatum, ipsosque patres immediatos vult esse intentos circa divisionem bonorum temporalium in monasteriis commendatis, conformiter ad constitutionem generalis Concilii, et quod impediant commendatarios ne destruant aut vendant sylvas non caeduas, secundum quod in *Benedictina* expressius continetur, in plenaria, *etc.* [DIFFINITIONES] SPECIALES 11.  Praesens generale Capitulum serenissimi et religiosissimi regis Portugalliae, et Rmi domini cardinalis Lusitaniae Infantis litteris, ipsaque experientia et relatione plurium de laboriosa et in Domino utili visitatione domini abbatis de Claravalle certioratum, quam toto suae commissionis triennio in remotissimis et quasi confiniis Hyspaniarum et Portugalliae regnis, necnon in Aquitaniae et Linguae occitanae provinciis multis sudoribus et impensis exsequi fructuose curavit, pro laboribus assumptis refert gratias, facta per eum et in praedicta visitatione sua statuta et ordinata, rata et grata habet, approbat et confirmat, in plenaria, *etc.* 12.  Illustrissimae reginae Hungariae, archiducis Austriae et regentis Serenitas promeretur, ut nostri Ordinis monasteria, quibus favorabilibus inclinatur affectibus, nostris iuvetur auxiliis, et eorum precibus facilius annuatur ; hinc est quod praesens generale Capitulum, visa supplicatione abbatis et conventus monasterii de Dunis, in Morinensi dioecesi, qua suam desolationem pluribus deplorarunt argumentis, volens in eis solitae et iam praestitae gratiae uti beneficio eisdem debita hactenus contributionum arreragia remittit et relaxat, in plenaria, *etc.* PROVISIONUM RECEPTIONES 13.  Visis litteris ac expeditione bullarum SS. in Christo patris D. Clementis divina providentia Papae VII, super provisione monasterii de Insulis in ducatu Barrensi, facta in favorem fratris Ioannis Munier, religiosi ipsius monasterii, Capitulum generale easdem sanas et integras cum omni reverentia et honore recepit, et gratas habet, in plenaria, *etc.* 14.  Provisionem, promotionem ad coadiutoriam abbatis de Belloprato in Lotharingia, expeditam nomine fratris Petri Ramaille, s. th. pr., ac provisoris collegii S. Bernardi Parisiensis, praesens generale Capitulum eamdem sinceram et utilem Ordini laudat et gratissimam habet, in plenaria, *etc.* CONTUMACES 15.  Abbates de Sancto Sulpitio et de Chassenia propter certas rationabiles causas, ad requestam promotoris Ordinis, ad secundum huius praesentis Capituli diem citati, non comparentes declarantur contumaces, et de novo citandi ad diem et locum quem Rmus elegerit, responsuri super his quae per promotorem contra ipsos allegata fuerunt, secundum constitutiones Ordinis universi. 16.  Petrus Ferrery declaratur contumax, et auctoritate Capituli remittitur priori de Bolbona puniendus. IUDICES 17.  Abbatibus de Villari, de Boneffia, de Sancto Remigio et de Molinis, et eorum cuilibet in solidum, praesens generale Capitulum committit, quatinus super quodam processu iam ex parte moto, et ut speratur amplius movendo, inter abbatem et conventum monasterii de Alna, in Leodiensi dioecesi, et nobilem Oliverium Vyron scutiferum, ratione cuiusdam firmae, dictae Roymont, gratiosae compositionis viam rationabilibus, quibus poterunt mediis amicabiliter procurent, et prout expedire viderint, inter eos iudicent et sententient, in plenaria, *etc.* 18.  Attentis et consideratis excusationibus per abbatem de Miratorio ad Capitulum citatum missis, iuramento per suum procuratorem praestito, et depositionibus testium super hoc examinatorum, generale Capitulum nullam contra praedictum abbatem dat contumaciam, sed eum misericorditer habet pro excusato ; et nihilominus ne causa inter promotorem causarum maneat frustratorie sopita, generale Capitulum committit abbatibus de Roseriis et de Caroloco, s. th. pr., eiusdem causae cognitionem et decisionem, sic tamen quod quilibet eorum poterit instruere huiusmodi causam, sed in decisione duo simul procedant ; quantum autem ad extinctionem causae novitatis in balliviatu Divionensi petitam per praedictum abbatem, nihil ad Capitulum generale. TRACTATUUM CONFIRMATIONES 19.  Super tractatu inito inter dominum abbatem et conventum monasterii de Morimundo ex una, et Carolum Jamet ac eius uxorem ex altera partibus, super medietate grangiae vulgo nuncupatae Dosive, committitur abbatibus de Caroliloco, de Belloloco et de Valle dulci, et cuilibet in solidum, ad inquirendum et informandum super utilitate dicti contractus, et si visus fuerit utilis praedicto monasterio, confirmandum, in plenaria, *etc.* 20.  Attentis informationibus auctoritate Rmi D. N. Cisterciensis diligenter et fideliter factis per abbatem de Signiaco, super commodo vel incommodo cuiusdam tractatus initi inter abbatem et conventum de Ellancio ex una, et Poncellet Guillon eiusque uxorem ac liberos partibus ex altera, quibus constitit huiusmodi tractatum esse utilem praedicto monasterio, praesens generale Capitulum eumdem approbat, ratificat et confirmat, in plenaria, *etc.* 21.  Idem, inter eumdem abbatem de Ellancio et dictum conventum ex una, et Ioannem Guillemin [Guillelmin] eiusque uxorem ac liberos partibus ex altera. 22.  Examinata diligenter transactione seu concordia facta inter abbatem et conventum de Frigidomonte ex una, et venerabilem virum magistrum Ioannem Hourdel, in medicina doctorem ac rectorem ecclesiae parochialis de Ruolio, super decimis eiusdem loci partibus ex altera, praesens generale Capitulum eamdem concordiam approbat, ratificat et confirmat, in plenaria, *etc.* 23.  Arrendamentum factum per abbatem de Gratia Dei, s. th. pr., cui praesentes annectuntur, tamquam utilem dicto monasterio, ut ex sufficienti relatione innotuit, praesens generale Capitulum ratificat et approbat, in plenaria, *etc.* 24.  Inter abbatem et conventum monasterii de Iardineto ex una, et Ioannem de Baisello ex altera partibus, super arrendamento census Dellesei (*sic*), praesens generale Capitulum committit abbatibus de Molinis et de Boneffia, et cuilibet eorum in solidum, ut super commodo vel incommodo informent, et generali Capitulo referant. 25.  Audita gravi querimonia de persona fratris Reginaldi de La Garde, monasterii de Escureyo, ad Capitulum generale per abbatem de Caroloco citati et non comparentis, generale Capitulum deputat abbates de Crista, de Belloloco et de Valle dulci, et quemlibet in solidum, ut praedictum fratrem pro excessibus, delictis et contumacia puniant, in plenaria, *etc.* 26.  Contractus initus, factus et passatus inter venerabiles abbatem et conventum monasterii de Valcellis ex una, et Ioannem Casseron ex altera, Capitulum generale committit abbatibus de Claravalle, de Ursicampo et de Boheriis, et cuilibet in solidum, ut informent super utilitate talis contractus, et si utilis repertus fuerit, confirment, in plenaria, etc. 27.  Informatum Capitulum generale super poenitentia ac bono proposito fratris Ioannis Bacar, religiosi de Laude, qui fuerat iussus manere in scapulari decurtato, ob gravia verba in Virginem Mariam prolata, praesens generale Capitulum ob eius diuturnam humiliationem praedictam poenitentiam ei misericorditer remittit eam commuttando [commutando] in disciplinam sabbatis diebus suscipiendam, si praesidenti placuerit, hisque diebus ad gradum presbyterii veniam petere debebit, in plenaria, *etc.* 28.  Praecipit generale Capitulum fratribus Theobaldo du Vergier, Guillelmo Robinot, Guillelmo Dagault et Francisco Canaye, redire ad monasterium de Precibus, et omnem reverentiam et obedientiam abbati dicti monasterii ante festum divi Ioannis praestare, suscipereque ab eodem correctionem excessuum per eos commissorum, a tempore promotionis abbatis moderni, in plenaria, *etc.* 29.  Visa per nos supplicatione dilectorum nobis in Christo fratrum religiosorum abbatis et conventus monasterii nostri Caroliloci, quibus supplicant confirmari quamdam desavoationem per eos in matura deliberatione factam, ac per abbatem Pontigniaci dicti monasterii nostri Caroliloci superiorem immediatum, praemissis informationibus confirmatam, quantum ad certas saisias super quibusdam bonis immobilibus per dominum comitem dominii Nitini (*sic*) factas, de quibus amplior mentio in dictorum religiosorum procuratione, cui praesentes sunt annexae continetur ; nos debite et sufficienter informati dictum monasterium Caroliloci ab illustrissimo Francorum rege Ludovico grosso esse fundatum, ac omnia praedicta per dictum dominum comitem dominii Nitini saisiata et arrestata sufficienter et debite esse admortizata, tam per illustrissimos Franciae reges, quam per praedecessores dicti dominii Nitini comites ; audita super praefato negotio praedicti abbatis Pontigniaci relatione, dictam desavoationem per dictos abbatem et conventum Caroliloci, sicut praemittitur, factam, gratam habuimus et laudamus, ac quantum in nobis est confirmavimus, in plenaria, *etc.* 30.  Locationem et conductionem factas inter commendatarium et conventum de Moris ex una, ad annos decem et novem, et Petrum Malo presbyterum ex altera partibus, praesens generale Capitulum super tali conductione informari committit domino abbati de Claravalle et abbatibus de Quinciaco et de Bullencuria, et cuilibet in solidum, ut super utilitate talis locationis se informent, et Capitulo generali referant, in plenaria, *etc.* 31.  Abbatibus de Voto, s. th. pr., de Bonoportu, de Barbereyo et de Sancto Andrea, et eorum cuilibet, praesens generale Capitulum committit, quatinus super quibusdam terris in folio papireo, cui praesentes annectuntur, plenius in scriptis et mentionatis, quas petunt quidam nobilis et alii sibi, cum certis qualitatibus, modificationibus et redditibus infeodari, inquirant et proximo generali Capitulo referant, ut visis eorum informationibus, tutius ad eorum confirmationem aut infirmationem procedi possit, in plenaria, *etc.* 32.  Domino abbati de Claravalle et abbatibus de Caroliloco, s. th. pr., et de Regalimonte, ac eorum cuilibet in solidum, praesens generale Capitulum committit, quatinus super contractibus et transactionibus inter abbatem et conventum monasterii de Ursicampo in Noviomensi dioecesi, ex una, et decanum et capitulum Noviomensis ecclesiae, ratione decimarum grossarum et minutarum firmarum sive censarum, vulgo dictarum de la Charmoye et Malemaison, Nicolaum Clenet et Ioannam Clenet filiam eius, ratione praedictae firmae dictae de la Charmoye, Eligium de la Vacquerye ratione praedictae domus de Malemaison, Reginaldum Tulin et Catherinam Paucet eius uxorem, Theobaldum de Cernoy, Reginaldum Casset et eius uxorem pro quadam firma vulgo vocata Warsaville, Jacobum Vignon et Margaretam Tulin eius uxorem pro quarta parte praedictae censae Warsaville, Petrum de Millam et Catarinam eius uxorem, Petrum Farle et Michellam eius uxorem, Ioannem Berthoulx et Franciscam Tulin eius uxorem pro quadam censa eis tradita ad firmam, Anthonium Berthoulx pro quadam domo Parisiis sita, Ioannem de la Vacquerye et Sebastianam eius uxorem pro quadam similiter domo Parisiis sita, Ioannem Decaullemon pro quadam censa vulgo vocata Puyseux, Ioannem Fierchonnier pro quadam censa dicta Perviller, Ioannem le Maugnier pro 14 falcatis prati et 3 modiatis terrae, magistrum Godefridum de Parthenay pro quadam domo Noviomii sita, Adrianum de Marle pro quadam domo Noviomii pariter situata, Petrum Brimel, Matheum Brimel, Guillelmum de Beaugran pro 3 partibus censae Darchonval, Iacobum Potier pro censa de Cassis, Ioannem Legrou pro quadam domo et quibusdam terris et pratis, vulgo vocatis Laloge Mignot, ex altera partibus initis et passatis, prout in litteris super hoc confectis plenius continetur, inquirant et proximo generali Capitulo referant in plenaria, *etc.* 33.  Abbati de Longovillari, s. th. pr., et abbati de Claromarisco, ac eorum cuilibet, praesens generale Capitulum committit, quatinus super contractu inter abbatem et conventum monasterii de Caricampo ex una, et honestum virum Ioannem Le Vasser ex altera partibus, ratione cuiusdam terrae et mansurae sitae in villa de Dorlans, prout in litteris super hoc confectis plenius continetur, inito et passato, inquirant et proximo generali Capitulo referant, in plenaria, *etc.* EXCUSATI A CAPITULO GENERALI 34.  De Prulliaco, s. th. pr., de Voto, s. th. pr., de Caroliloco, s. th. pr., de Longovillari, s. th. pr., de Recluso, de Brolio Benedicti, de Valcellis, de Regalimonte, de Signiaco, de Belloprato, de Barbello, de Tribus fontibus, de Caricampo, de Dunis, de Valle Richery, de Strata. — Isti non excusantur nisi sequenti anno comparuerint : de Vallibus Sernay, de Lanneyo, de Valle regis. * * * 35.  Abbati et conventui de Bonoportu iniungitur rescindere contractum initum a praedecessoribus suis ratione cuiusdam firmae dictae Ardonval, ipsique a iuramento quoad hoc praestito absolvuntur. * * * 36.  Quoniam propter agendorum multiplicitatem, *etc. ut in anno* 1506, *n°  30 